
150                                                  DR 31.7.2018                                                                         

 

 

Tuan Lukanisman bin Awang Sauni [Sibuti]: Sibuti. Berkenaan dengan IPG. 
Adakah dengan penutupan IPG Sarawak Miri akan menjejaskan target kerajaan negeri untuk 
mendapatkan ratio 90 percent guru-guru datangnya daripada Sarawak. Saya juga 
menganggap bahawa IPG di kawasan Sarawak perlu ada di kawasan utara untuk 
accommodate enrollment daripada bahagian-bahagian utara terutamanya daripada Bintulu, 
Baram, Miri sehingga Limbang dan Lawas. 

Dr. Maszlee bin Malik: Penutupan atau pertukaran taraf IPG tidak akan 
menjejaskan kepada penghasilan guru-guru kerana kebanyakan pelajar-pelajar lebih 
berminat untuk mengambil ijazah perguruan di universiti-universiti. Jadi bekalan terhadap 
guru-guru ramainya datang daripada guru-guru berijazah ini. Jadi itu yang menyebabkan 
kurangnya supply, dengan izin, ataupun bekalan kepada IPG. Tentang IPG Sultan Mizan 
masih lagi ada perbincangan kerana kita dapati adanya perbincangan dengan pihak yang 
lebih teratas. Jadi buat sementara ini perbincangan itu masih diteruskan.  

Berkaitan dengan Kota Bharu pula seperti mana yang saya sebutkan tadi kita 
melihat kepada enrollment. Jikalau enrollment nya agak kurang jadi di situ terletaknya 
keperluan untuk kita menukarkan taraf. Adapun berkaitan dengan politeknik dan juga 
vokasional yang banyak, ini selaras dengan permintaan yang begitu tinggi sama ada di 
Kelantan ataupun di negeri-negeri lain di seluruh negara. Apa yang lebih penting kalau kita 
lihat kepada kebolehpasaran lepasan TVET adalah 96 peratus tinggi untuk mereka mendapat 
kerja.  

 Puan Hajjah Siti Zailah binti Mohd Yusoff [Rantau Panjang]: Penjelasan sedikit 
lagi. Ya, terima kasih Yang Berhormat. Saya ingin penjelasan tentang pensyarah-pensyarah 
yang sebelum ini menjadi pensyarah di IPG, bagaimana status mereka? Sebab kita 
mendapat aduan kalau mereka dihantar ke sekolah biasa sudah tentulah berbeza dengan 
bidang tugas mereka sebelum ini. Jadi apakah perancangan pihak kementerian untuk melihat 
isu ini supaya tenaga pakar mereka tidak membazir begitu sahaja? Minta penjelasan dari 
sudut status dan kedudukan mereka. 

 Dr. Maszlee bin Malik: Bagi tenaga-tenaga pengajar di IPG yang telah ditukarkan 
tarafnya, mereka mempunyai beberapa pilihan. Pertamanya mereka kekal di IPG yang telah 
ditukarkan kepada politeknik dan juga kolej vokasional mungkin dan mereka kekal di situ dan 
mengajar mengikut mereka punya kepakaran. Contohnya, ada yang mengajarkan bahasa 
Inggeris, ada yang mengajarkan Bahasa Melayu dan lain-lain lagi. Cuma perjawatan mereka 
ditukarkan tetapi tidak turun pangkat ataupun tak turun gaji.  

 Keduanya, mereka juga boleh pilih untuk pergi ke sekolah-sekolah jika mereka 
inginkan dan ini sebenarnya lebih baik. Kita inginkan guru-guru yang berkualiti, pensyarah-
pensyarah daripada IPG ini yang melatih dan mengajar guru-guru. Lebih baiklah mereka 
sendiri terjun ke alam sekolah untuk menterjemahkan kepakaran mereka ke sekolah-sekolah 
tanpa menjejaskan pangkat mereka, tanpa menjejaskan gaji mereka. Ada juga yang mungkin 
ingin menaikkan mereka punya tahap kepada untuk pergi ke kolej-kolej ataupun ke universiti 
tetapi dengan syarat mereka terpaksa tukar, terpaksa upgrade, dengan izin, diri mereka.  

 Tuan Noor Amin bin Ahmad [Kangar]: Yang Berhormat Menteri, saya tambah sikit 
lagi daripada tadi. Bila Yang Berhormat Menteri menjawab bahawa kampus-kampus ini dipilih 
di atas faktor enrollment, saya rasa sebenarnya kita ada cara lain untuk menyelesaikan 
masalah.  

 Enrollment berkurangan di IPG misalnya di Perlis ialah kerana bidang yang 
ditawarkan di situ. Kenapa saya tanya soalan ini? Ini ialah kerana kita juga boleh menawarkan 
bidang lain untuk memastikan kampus itu dapat digunakan. Ini penting sebab semasa 
perbahasan saya menyatakan bahawa IPG di Perlis ini satu daripada dua IPG yang memiliki 
teaching schools berbanding daripada 27 IPG yang lain.  

 Jadi, IPG di Perlis ini juga menjadi kampus utama kalau untuk continuing 
development untuk guru-guru yang telah sedia mengajar. Jadi dia ada faktor lain selain 
daripada enrollment yang saya merasakan kampus di IPG Perlis itu patut dikekalkan. Itu 
maksud saya.  



Tuan Lukanisman bin Awang Sauni [Sibuti]: Sibuti. Berkenaan dengan IPG. Adakah dengan penutupan IPG Sarawak Miri akan menjejaskan target kerajaan negeri untuk mendapatkan ratio 90 percent guru-guru datangnya daripada Sarawak. Saya juga menganggap bahawa IPG di kawasan Sarawak perlu ada di kawasan utara untuk accommodate enrollment daripada bahagian-bahagian utara terutamanya daripada Bintulu, Baram, Miri sehingga Limbang dan Lawas. Dr. Maszlee bin Malik: Penutupan atau pertukaran taraf IPG tidak akan menjejaskan kepada penghasilan guru-guru kerana kebanyakan pelajar-pelajar lebih berminat untuk mengambil ijazah perguruan di universiti-universiti. Jadi bekalan terhadap guru-guru ramainya datang daripada guru-guru berijazah ini. Jadi itu yang menyebabkan kurangnya supply, dengan izin, ataupun bekalan kepada IPG. Tentang IPG Sultan Mizan masih lagi ada perbincangan kerana kita dapati adanya perbincangan dengan pihak yang lebih teratas. Jadi buat sementara ini perbincangan itu masih diteruskan. Berkaitan dengan Kota Bharu pula seperti mana yang saya sebutkan tadi kita melihat kepada enrollment. Jikalau enrollment nya agak kurang jadi di situ terletaknya keperluan untuk kita menukarkan taraf. Adapun berkaitan dengan politeknik dan juga vokasional yang banyak, ini selaras dengan permintaan yang begitu tinggi sama ada di Kelantan ataupun di negeri-negeri lain di seluruh negara. Apa yang lebih penting kalau kita lihat kepada kebolehpasaran lepasan TVET adalah 96 peratus tinggi untuk mereka mendapat kerja. Puan Hajjah Siti Zailah binti Mohd Yusoff [Rantau Panjang]: Penjelasan sedikit lagi. Ya, terima kasih Yang Berhormat. Saya ingin penjelasan tentang pensyarah-pensyarah yang sebelum ini menjadi pensyarah di IPG, bagaimana status mereka? Sebab kita mendapat aduan kalau mereka dihantar ke sekolah biasa sudah tentulah berbeza dengan bidang tugas mereka sebelum ini. Jadi apakah perancangan pihak kementerian untuk melihat isu ini supaya tenaga pakar mereka tidak membazir begitu sahaja? Minta penjelasan dari sudut status dan kedudukan mereka. Dr. Maszlee bin Malik: Bagi tenaga-tenaga pengajar di IPG yang telah ditukarkan tarafnya, mereka mempunyai beberapa pilihan. Pertamanya mereka kekal di IPG yang telah ditukarkan kepada politeknik dan juga kolej vokasional mungkin dan mereka kekal di situ dan mengajar mengikut mereka punya kepakaran. Contohnya, ada yang mengajarkan bahasa Inggeris, ada yang mengajarkan Bahasa Melayu dan lain-lain lagi. Cuma perjawatan mereka ditukarkan tetapi tidak turun pangkat ataupun tak turun gaji. Keduanya, mereka juga boleh pilih untuk pergi ke sekolah-sekolah jika mereka inginkan dan ini sebenarnya lebih baik. Kita inginkan guru-guru yang berkualiti, pensyarah- pensyarah daripada IPG ini yang melatih dan mengajar guru-guru. Lebih baiklah mereka sendiri terjun ke alam sekolah untuk menterjemahkan kepakaran mereka ke sekolah-sekolah tanpa menjejaskan pangkat mereka, tanpa menjejaskan gaji mereka. Ada juga yang mungkin ingin menaikkan mereka punya tahap kepada untuk pergi ke kolej-kolej ataupun ke universiti tetapi dengan syarat mereka terpaksa tukar, terpaksa upgrade, dengan izin, diri mereka. Tuan Noor Amin bin Ahmad [Kangar]: Yang Berhormat Menteri, saya tambah sikit lagi daripada tadi. Bila Yang Berhormat Menteri menjawab bahawa kampus-kampus ini dipilih di atas faktor enrollment, saya rasa sebenarnya kita ada cara lain untuk menyelesaikan masalah. Enrollment berkurangan di IPG misalnya di Perlis ialah kerana bidang yang ditawarkan di situ. Kenapa saya tanya soalan ini? Ini ialah kerana kita juga boleh menawarkan bidang lain untuk memastikan kampus itu dapat digunakan. Ini penting sebab semasa perbahasan saya menyatakan bahawa IPG di Perlis ini satu daripada dua IPG yang memiliki teaching schools berbanding daripada 27 IPG yang lain. Jadi, IPG di Perlis ini juga menjadi kampus utama kalau untuk continuing development untuk guru-guru yang telah sedia mengajar. Jadi dia ada faktor lain selain daripada enrollment yang saya merasakan kampus di IPG Perlis itu patut dikekalkan. Itu maksud saya.